cyanic-selkie/wikianc huggingface dataset:
আগামিডিস
গ্রিক পুরাণের, আগামিডিস (Agamedes) ( Ἀγαμήδης, Agamēdēs) ছিলেন আরগিনাসের পুত্র (কিছু কিছু ঐতিহ্য অনুসারে স্টিমফ্যালাসের পুত্র ও আরকাসের প্রপৌত্র)।
পূর্ব রাজাবাজার
পূর্ব রাজাবাজার বাংলাদেশের ঢাকা উত্তর সিটি কর্পোরেশনের শেরে বাংলা নগর থানার ২৭ নং ওয়ার্ডের অন্তর্ভুক্ত একটি মহল্লা। বাংলাদেশের আদমশুমারি ও গৃহগণনা-২০১১ অনুযায়ী, পূর্ব রাজাবাজারে ৬,১৯৫ খানায় ২৯,৮২০ জন মানুষ বসবাস করেন।
ভের্গিল
পুবলিয়ুস ভেরগিলিয়ুস মারো (জন্ম: ১৫ই অক্টোবর, খ্রিস্টপূর্ব ৭০ – মৃত্যু: ২১শে সেপ্টেম্বর, খ্রিস্টপূর্ব ১৯), যিনি পরে ভির্গিলিয়ুস এবং আরও পরে ইংরেজিতে ভার্জিল (Virgil বা Vergil) নামে পরিচিত হন, ছিলেন একজন প্রাচীন রোমান কবি এবং একলোগুয়েস, গেয়র্গিক্‌স ও এনিড (লাতিন আইনেইস)-এর লেখক। এর মধ্যে এনিড ছিল বারটি বই জুড়ে লেখা এক মহাকাব্য, যা পরে রোমান সাম্রাজ্যের জাতীয় মহাকাব্যের মর্যাদা লাভ করে।
ক্রিস ড্রাম
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ক্রিস ড্রাম।
শামসুদ্দিন আহমদ (চিকিৎসক)
শামসুদ্দিন আহমদ(জন্মঃ ১ আগস্ট,১৯২০; আম্বরখানা, সিলেট – মৃত্যুঃ ৯ এপ্রিল,১৯৭১; শামসুদ্দিন আহমদ হাসপাতাল) একজন চিকিৎসক, সমাজসেবী, শহীদ বুদ্ধিজীবী। মুক্তিযুদ্ধ চলাকালীন হাসপাতালে কর্মরত অবস্থায় তিনি পাক হানাদার বাহিনীর হাতে নিহত হন।
শাহাদাত বরণ
হানাদার বাহিনীর মেজর রিয়াজের নেতৃত্বে একদল পাকসেনা হাসপাতালে প্রবেশ করে। ভেতরে কোনো মুক্তিযোদ্ধা না পেয়ে তারা ডাঃ শামসুদ্দিন আহমদ, ডাঃ শ্যামল কান্তি লালা, নার্স মাহমুদুর রহমান, পিয়ন মোঃ মুহিবুর রহমান ও মোখলেছুর রহমান, অ্যাম্বুলেন্স ড্রাইভার কোরবান আলী সহ মোট নয়জনকে হাসপাতাল থেকে বাইরে এনে চত্বরে সারিবদ্ধভাবে দাঁড় করায়। প্রথমে ডাঃ শামসুদ্দিনের বাম উরুতে গুলি করা হয়। দ্বিতীয় গুলিটি তার পেটের বা পাশে বিদ্ধ হয় এবং তৃতীয় গুলিটি তার বক্ষ ভেদ করে বেরিয়ে যায়। সাথে সাথে তিনি মৃত্যুর কোলে ঢলে পড়েন। এরপর লাইনে দাঁড় করানো সবাইকে গুলি করে হত্যা করা হয়। ডাঃ শামসুদ্দিন ও তার শহীদ সহকর্মীদের হাসপাতাল প্রাঙ্গণে সমহিত করা হয়।
প্লাসমিড
বৈশিষ্ট্য
কোষের অভ্যন্তরে স্বাধীনভাবে প্লাসমিড নিজের প্রতিলিপন করতে চাইলে তাকে অবশ্যই ডিএনএ এর ছাচ তৈরী করতে হবে,যা সূচনা বিন্দু(origin of species হিসেবে কাজ করবে। যেহেতু এটি নিজে নিজে প্রতিলিপি গঠন করতে পারে তাই এই এই দৃষ্টিকোণ থেকে প্লাসমিডকে replicon বলা হয়। ক্ষুদ্রাকৃতির প্লাসমিড তাদের বাহকের প্রতিলিপন উৎসেচক ব্যবহার করে নিজেদের প্রতিলিপি করে থাকে। কিন্তু বড় প্লাসমিডগুলো নিজেদের প্রতিলিপির জন্য সুনির্দিষ্ট জীন ধারণ করতে পারে। কিছু কিছু প্লাসমিড নিজেদেরকে বাহক ক্রোমোজোমে অভ্যন্তরে সংযুক্ত করতে পারে। এই ধরনের বিশেষ প্লাসমিডকে বলা হয় এপিজোম।
সংজ্ঞানুসারে কয়েকটি প্ল্যাসমিডের নাম সমূহ & কিছু জিনের জেনেটিক বায়োঅ্যাক্সপ্রেশন
(৭)স্বঅনুলিপিক প্ল্যাসমিড (Replicon plasmid):-আদিকোষের অভ্যন্তরে স্বাধীনভাবে প্ল্যাসমিড অর্ধসংরক্ষণশীল প্রক্রিয়ায় নিজের প্রতিলিপন করতে চাইলে তাকে অবশ্যই ডিএনএ এর ছাঁচ তৈরী করতে হবে,যা সূচনা বিন্দু হিসেবে কাজ করবে,তাই সেই দৃষ্টিকোণ থেকে এধরনের প্ল্যাসমিডকে স্বঅনুলিপিক প্ল্যাসমিড বলে।রেপ্লিকেটিভ প্ল্যাসমিড (YRp), যা ক্রোমোসোমাল ডিএনএর একটি ক্রম পরিবহন করে যার মধ্যে প্রতিলিপির উৎস রয়েছে। এই প্ল্যাসমিড কম স্থিতিশীল, কারণ এগুলি উদীয়মান হওয়ার সময় হারিয়ে যেতে পারে। এধরনের প্ল্যাসমিডের অপর নাম হলো রেপ্লিমিড (Replimid) বলে ও রেপ্লিকেশন পদ্ধতি সহায়তাকারী জিনসমূহ রেপ্লিমিডে থাকা (Ori:-Origin of replication) নামক অঞ্চলে অবস্থিত। উদাহরণস্বরূপঃ Escherichia coli
(৮) সংযুক্তি প্ল্যাসমিড(Episome plasmid):-আদিকোষের ভিতরে স্বাধীনভাবে প্লাসমিড নিজের ধারক ও বাহক ক্রোমোজোমে অভ্যন্তরে একীয়ভূতকরণ পদ্ধতিতে সংযুক্ত করতে পারে এমন বিশেষ ধরনের প্ল্যাসমিডকে সংযুক্তি প্ল্যাসমিড বলে। এধরনের প্ল্যাসমিডের অপর নাম হলো ক্রোমিড (Chromid) বলা হয়।ক্রোমিড হল এমন উপাদান যা একটি ক্রোমোজোম এবং একটি প্ল্যাসমিডের মধ্যে সীমারেখায় বিদ্যমান, যা ২০০৯ সালের ক্রমানুসারে প্রায় ১০% ব্যাক্টেরিয়া প্রজাতিতে পাওয়া যায়। এই উপাদানগুলি মূল জিন বহন ও ধারণ করে এবং ক্রোমোজোমের মতো কোডন ব্যবহার করে, তবুও প্ল্যাসমিড-টাইপ রেপ্লিকেশন মেকানিজম ব্যবহার করে যেমনঃ কম কপি নম্বর হিসাবে (RepABC)।ফলস্বরূপ,অতীতে এগুলিকে বিভিন্নভাবে মিনিক্রোমোজোম বা মেগাপ্ল্যাসমিড হিসাবে শ্রেণীবদ্ধ করা হয়েছে। ভিব্রিওতে, ব্যাকটেরিয়া একটি সংরক্ষিত জিনোম আকারের অনুপাত দ্বারা ক্রোমোজোম এবং ক্রোমিডের প্রতিলিপি সিঙ্ক্রোনাইজ করে।ইন্টিগ্রেটিভ প্ল্যাসমিড (YIp), খামির ভেক্টর যা বেঁচে থাকার এবং প্রতিলিপির জন্য হোস্ট ক্রোমোজোমের একীয়ভূতকরণ বা ইন্টিগ্ৰেশনের উপর নির্ভর করে এবং সাধারণত একক জিনের কার্যকারিতা অধ্যয়ন করার সময় বা জিনটি বিষাক্ত হলে ব্যবহৃত হয়। এছাড়াও URA3 জিনের সাথে সংযুক্ত, যা পাইরিমিডিন নিউক্লিওটাইডস (T:-থায়ামিন, C:-সাইটোসিন) এর জৈব সংশ্লেষণের সাথে সম্পর্কিত অরোটেট ফসফোরাইবোসাইলট্রান্সফারেজ নামক একটি এনজাইম কোড করে। এধরনের প্ল্যাসমিডে অপর নাম হলো ইন্টিগ্ৰোমিড(Integromid) বলে।RepABC,YIp,URA3 নামক ক্রোমিড বা ইন্টিগ্ৰোমিডে থাকা এইসব রেপ্লিকেটর জিনসমূহ(Chromid Operon) উদাহরণস্বরূপঃ Escherichia coli
(১২)ফ্যাগেমিড(Phagemid):-আদিকোষের অভ্যন্তরে DNA-ভিত্তিক ক্লোনিং ভেক্টর যা প্লাজমিড এবং ব্যাকটেরিওফেজ উভয় বৈশিষ্ট্যই দেখায়,F1 ফেজ প্রতিলিপি সহ একটি F1 উৎপত্তি ধারণ করে,ব্যাক্টেরিওফেজের ক্যাপসিডে প্যাকেজ করার ক্ষমতার মধ্যে তারতম্য রয়েছে, কারণ তাদের প্যাকেজিংয়ের জন্য একটি জেনেটিক সিকোয়েন্স সংকেত রয়েছে এমন ধরনের প্ল্যাসমিডকে ফ্যাগেমিড বলে। এধরনের প্ল্যাসমিড কোসমিড থেকে ভিন্ন ও এটি একটি হাইব্রিড ভেক্টর বাহক হয়ে থাকে। উদাহরণস্বরূপঃ Escherichia coli
ইয়াকব ব্রুন লারসেন
আন্তর্জাতিক ক্যারিয়ার
২০১৬ সালে, রিউ দি জানেইরুতে অনুষ্ঠিত ২০১৬ গ্রীষ্মকালীন অলিম্পিকের জন্য ব্রুন লারসেন ডেনমার্ক অলিম্পিক দলে স্থান পান।
প্রাচীন গ্রিস
রোমান গ্রিস
গ্রিস রোমান সাম্রাজ্যের একটি গুরুত্বপূর্ণ পূর্ব প্রদেশের ছিল, সেখানে রোমান সংস্কৃতি বস্তুত গ্রিকও-রোমান বহুদিন ধরে ছিল। গ্রিক ভাষা পূর্বে এবং ইতালিতে লিঙ্গুয়া ফ্রাঙ্কা হিসেবে কাজ করে, এবং অনেক গ্রিক বুদ্ধিজীবিদরা যেমন গেলন রোমে তাদের বেশিরভাগ কাজ প্রদর্শন করতেন।
শিল্প এবং স্থাপত্য
অনেক দেশের শিল্প সংস্কৃতির উপর প্রাচীন গ্রিসের শিল্পের প্রভাব দেখা যায় সেই প্রাচীন সময় থেকে আজ পর্যন্ত, বিশেষত ভাস্কর্য এবং স্থাপত্য শিল্পে। পশ্চিমের রোমান সাম্রাজ্যের শিল্পের বেশির ভাগই গ্রিসের নমুনায় বা নমুনা থেকে নেয়া। পূর্বের মধ্য এশিয়া, গ্রিক এবং ভারতীয় সংস্কৃতি তৈরী করেছিল গ্রিকো-বুদ্ধিস্ট শিল্প যা জাপান পর্যন্ত যায়। এগুলোর সূচনা হয়েছিল মহান আলেক্সান্ডারের বিজয়ের অভিযানের মধ্য দিয়ে। ইউরোপে রেঁনেসার যুগে ইউরোপিয় শিল্পীরা অনুপ্রাণিত হয়েছিল গ্রিকদের শিল্প দ্বারা। ঊনবিংশ শতাব্দির মধ্যে সনাতনি ঐতিহ্য যেগুলো পশ্চিমা বিশ্বে তৈরি হয় সেগুলো গ্রিসদের থেকে প্রাপ্ত।
পিপলস রিপোর্টার
পিপলস রিপোর্টার (বর্তমান বিষয়ের একটি ফোরাম) (১৯৮৮ সালে প্রতিষ্ঠিত) মুম্বাই থেকে প্রকাশিত একটি পাক্ষিক সংবাদপত্র, বিশেষ করে জাতীয় এবং আন্তর্জাতিকভাবে ইকুমেনিজম এবং আন্তঃধর্মীয় সংলাপকে কভার করে।
মালাবার উপকূল
thumb|right|350px|ভারতের মানচিত্রে মালাবার উপকূলের অবস্থান মালাবার উপকূল দক্ষিণ-পশ্চিম ভারতের দীর্ঘ, সরু এক উপকূলীয় সমভূমি এলাকা। এটি ভারতের কেরল ও কর্ণাটক অঙ্গরাজ্যে বিস্তৃত। এর পূর্বে আরব সাগর এবং পশ্চিমে পশ্চিম ঘাট পর্বতমালা। অঞ্চলটির প্রস্থ ৫০ থেকে ১১০ কিলোমিটার পর্যন্ত হতে পারে। এটি উত্তরে গোয়া থেকে দক্ষিণে কুমারিকা অন্তরীপ পর্যন্ত প্রায় ৮৫০ কিলোমিটার দীর্ঘ। এই উর্বর অঞ্চলে মূলত ধান উৎপাদিত হয়। বর্ষাকালে মৌসুমী বায়ু পশ্চিম ঘাটে বাধাপ্রাপ্ত হয়ে এখানে প্রচুর বৃষ্টিপাত হয়। এখানে দক্ষিণ ভারতের অঞ্চলগুলির মধ্যে সবচেয়ে বেশি বৃষ্টিপাত হয়।
আদিয়ার, চেন্নাই
ইতিহাস
লোকালয়টির উত্তরাংশ দিয়ে প্রবাহিত আদিয়ার নদীর নামানুসারে এর নামকরণ৷ ফোর্ট সেন্ট জর্জে অবস্থানরত ব্রিটিশ আধিকারিকরা আদিয়ার ও গিণ্ডিকে শিকারক্ষেত্র হিসাবে ব্যবহার করত৷ ১৬৮০ খ্রিস্টাব্দ প্রথম উল্লেখ ও তৎপরবর্তীকালীন মানচিত্রে আদিয়ারের অবস্থান ছিলো চেন্নাই শহরের উপকণ্ঠে, ১৭৪০ খ্রিস্টাব্দে ব্রিটিশরা এই অঞ্চলে শাসন ক্ষমতায় এলে তারা এটিকে মাদ্রাজ প্রেসিডেন্সির অন্তর্ভুক্ত করেন৷
সত্যদীপম
এটি মার অগাস্টিন কান্দাথিল ১৯২৭ সালে প্রথম সম্পাদক হিসেবে জ্যাকব নাদুভাথুসারির সাথে প্রতিষ্ঠিত করেছিলেন। ২০০৫ সালে, একটি ইংরেজি সংস্করণও শুরু হয়েছিল। এটি ধর্মীয় তবে সামাজিক-রাজনৈতিক সাপ্তাহিক। সম্প্রতি এটি গুডনেস (ডিভাইন) চ্যানেল থেকে সেরা খ্রিস্টান প্রকাশনা মিডিয়ার পুরস্কারে ভূষিত হয়েছে।
জোয়াহেরুল ইসলাম
প্রারম্ভিক জীবন
জোয়াহেরুল ইসলাম টাঙ্গাইল জেলার সখিপুর উপজেলার বেড়বাড়ী গ্রামে জন্মগ্রহণ করেন। তার পিতার নাম পরান আলী মিয়া ও মাতার নাম মালেকা বেগম। শিক্ষাজীবনে তিনি স্নাতকোত্তর ও এলএলবি ডিগ্রি অর্জন করেন।
রাজনৈতিক জীবন
তিনি ১৯৮৭-৮৮ ও ১৯৮৯-৯০ মেয়াদে সরকারী সাদাত বিশ্ববিদ্যালয় কলেজ ছাত্র সংসদের সহ-সভাপতি (ভিপি) হিসেবে দায়িত্ব পালন করেন। জোয়াহেরুল বর্তমানে আওয়ামী লীগের টাঙ্গাইল জেলা শাখার সাধারণ সম্পাদকের দায়িত্ব পালন করছেন।
আর্কাডিয়ার ২য় ঈপিটাস
গ্রিক পুরাণে, ঈপিটাস (Aepytus) ( প্রাচীন গ্রিক : Αἵπυτος) ছিলেন আর্কাডিয়ার রাজাএবং হিপ্পোথুয়াসের পুত্র।
মেজিয়া সমষ্টি উন্নয়ন ব্লক
জনপরিসংখ্যান
২০০১ সালের জনগণনা অনুসারে, মেজিয়া ব্লকের জনসংখ্যা ৭৬,১১৭। এর মধ্যে ৩৯,৫১৮ জন পুরুষ ও ৩৬,৫৯৯ জন মহিলা। ১৯৯১-২০০১ সালে ব্লকের দশকীয় জনসংখ্যা বৃদ্ধির হার ছিল ৯.৮৫%; যা বাঁকুড়া জেলার ১৩.৭৯% বৃদ্ধিহার এবং সমগ্র পশ্চিমবঙ্গ রাজ্যের ১৭.৮৪% বৃদ্ধিহারের তুলনায় বেশ কম।
সুধারক
সুধারক, যার অর্থ সংস্কারক, ছিল ভারতের একটি সংবাদপত্র। এটি ১৮৮৮ সালে গোপাল গণেশ আগরকার দ্বারা প্রতিষ্ঠিত হয়েছিল, যিনি পূর্বে কেশরী সম্পাদনা করেছিলেন। সংবাদপত্রটি ছিল একটি অ্যাংলো- মারাঠি -ভাষার রচনা এবং এটি বর্তমান ভারতের মহারাষ্ট্র রাজ্যের পুনে শহরে প্রকাশিত হয়েছিল।
আদ-দেসুকি
জীবনী
আদ-দেসুকি উত্তর মিশরের দেসুকে জন্মগ্রহণ করেন। পরে তিনি দেসুক থেকে কায়রোতে চলে আসেন, যেখানে তিনি আল-আজহার বিশ্ববিদ্যালয়ে তার বেশ কয়েকজন পণ্ডিতের অধীনে শিক্ষাগ্রহণ করেন, বিশেষত আদ-দারদির অধীনে, যার খলিলের মুখতাসারের ব্যাখ্যা মালিকি স্কুলের সবচেয়ে গুরুত্বপূর্ণ প্রয়াত কাজগুলোর মধ্যে একটি। মালিকি ফিকহে তার সবচেয়ে গুরুত্বপূর্ণ অবদান হলো তার হাশিয়া (দারদিরের খলিলের মুখতাসারের ব্যাখ্যার প্রান্তিক নোট), যা মালেকী মাযহাবের ফতোয়া পদের জন্য সর্বাধিক উল্লেখিত কাজগুলোর মধ্যে একটি। আদ-দেসুকি আল-আজহার বিশ্ববিদ্যালয়ে তার পাঠদানের আসাধারন শৈলীর পাশাপাশি তার লেখায় জটিল বিষয়গুলোকে সরল করার ক্ষমতার জন্য সুপরিচিত এবং পক্ষপাতী ছিলেন। হাসান আল-আজহার তার সবচেয়ে বিখ্যাত ছাত্রদের একজন ছিলেন, যিনি পরে আল-আজহারের প্রধান ইমাম হন। তিনি ১৮১৫ খ্রিস্টাব্দে কায়রোতে মারা যান।
গুনুং মুলু জাতীয় উদ্যান
ইতিহাস
১৯৭৪ সালে মুলু পর্বত ও তার আশেপাশের অঞ্চলগুলোকে সারাওয়াক সরকার জাতীয় উদ্যান হিসেবে উল্লেখপূর্বক প্রজ্ঞাপন প্রকাশ করে। ১৯৭৮ সালে রয়্যাল জিওগ্রাফিক্যাল সোসাইটি মুলু জাতীয় উদ্যানে একটি অভিযাত্রী দল প্রেরণের আয়োজন করে। অভিযানটি ১৫ মাসব্যাপী স্থায়ী হয় এবং এতে ৫০ কিলোমিটার গুহা আবিষ্কার করা হয়েছিল। তখন মুলুতে কোন বিমানবন্দর এবং কোন প্রবেশ পথ পাওয়া যায়নি। তাই লং পালাতে একটি বেস ক্যাম্প স্থাপন করা হয়েছিল।
আবহাওয়া
মুলু জাতীয় উদ্যানের জলবায়ু উত্তর-পূর্ব মৌসুমী বায়ু (ডিসেম্বর থেকে মার্চ) এবং দক্ষিণ-পশ্চিম মৌসুমী বায়ু (মে থেকে অক্টোবর) দ্বারা প্রভাবিত হয়। বাগানে বৃষ্টিপাতের পরিমাণ ৪,০০০ মিলিমিটার (১৬০ ইঞ্চি) থেকে ৫,০০০ মিলিমিটার (২০০ ইঞ্চি) পর্যন্ত পরিবর্তিত হয়।
স্যার (১৯৯৩-এর চলচ্চিত্র)
চলচ্চিত্রটি ১৯৯৩ সালের ৯ই জুলাই ভারতে মুক্তি পায়। চলচ্চিত্রটিতে অভিনয় করে রাওয়াল ৪১তম জাতীয় চলচ্চিত্র পুরস্কারে শ্রেষ্ঠ পার্শ্ব অভিনেতা বিভাগে পুরস্কৃত হন। এছাড়া চলচ্চিত্রটি চারটি বিভাগে ফিল্মফেয়ার পুরস্কারের মনোনয়ন লাভ করে এবং শ্রেষ্ঠ খল অভিনেতা ও শ্রেষ্ঠ সংলাপ বিভাগে দুটি পুরস্কার অর্জন করে। ১৯৯৪ সালে এটি তেলুগু ভাষায় গ্যাংমাস্টার নামে পুনর্নির্মিত হয়।
শওকত দুকানওয়ালা
খেলোয়াড়ী জীবন
সমগ্র খেলোয়াড়ী জীবনে পাঁচটিমাত্র ওডিআইয়ে অংশগ্রহণ করেছেন শওকত দুকানওয়ালা। ১৯৯৬ সালের ক্রিকেট বিশ্বকাপে সংযুক্ত আরব আমিরাতের সদস্যরূপে খেলেন। ১৬ ফেব্রুয়ারি, ১৯৯৬ তারিখে রাওয়ালপিন্ডিতে দক্ষিণ আফ্রিকা দলের বিপক্ষে একদিনের আন্তর্জাতিকে অভিষেক ঘটে তার। ১ মার্চ, ১৯৯৬ তারিখে লাহোরে নেদারল্যান্ডস দলের বিপক্ষে সর্বশেষ ওডিআইয়ে অংশ নেন তিনি।
রবার্ট ব্রুস মেরিফিল্ড
প্রারম্ভিক জীবন
১৯২১ সালের ১৫ জুলাই রবার্ট ব্রুস মেরিফিল্ড টেক্সাসের ফোর্ট ওয়ার্থ শহরে জন্মগ্রহণ করেন। তিনি জর্জ ই মেরিফিল্ড ও লরেন লুকাসের একমাত্র সন্তান। ১৯২৩ সালে তাঁর পরিবার ক্যালিফোর্নিয়ায় স্থানান্তরিত হয়। নয়টি গ্রেড স্কুল ও দুইটি উচ্চবিদ্যালয়ে রবার্ট অধ্যয়ন করেন।  ১৯৩৯ সালে মন্টবেলো উচ্চ বিদ্যালয় হতে তিনি স্নাতক হন। সেখানে পড়াকালীন তাঁর অন্তরে রসায়ন ও জ্যোতির্বিজ্ঞানের প্রতি আগ্রহ সৃষ্টি হয়।
তিনি ক্যালিফোর্নিয়া বিশ্ববিদ্যালয়ে রসায়ন বিভাগে লেখাপড়া করেন। প্রাণরসায়ন বিভাগের অধ্যাপক এম এস ডানের সঙ্গে তিনি পাইরিমিডিনের পরিমাণ নির্ণয়ে আণবিক জীববিদ্যাগত পদ্ধতি আবিষ্কারে কাজ করেন। স্নাতক হবার পরের দিন, ১৯৪৯ সালের ১৩ জুন রবার্ট এবং এলিজাবেথ ফার্লং বিবাহবন্ধনে আবদ্ধ হন।  অতঃপর তারা নিউ ইয়র্কে গমন করেন, যেখানে রবার্ট রকফেলার চিকিৎসা গবেষণা ইনস্টিটিউটে যোগদান করেন।
পার্সি চ্যাপম্যান
প্রারম্ভিক জীবন
৩ সেপ্টেম্বর, ১৯০০ তারিখে বার্কশায়ারের রিডিং এলাকায় পার্সি চ্যাপম্যানের জন্ম। বাবা ফ্রাঙ্ক চ্যাপম্যান বিদ্যালয়ের শিক্ষক ও মা বার্থা ফিঞ্চ গৃহিনী ছিলেন। চ্যাপম্যানের বাবা তাকে ক্রিকেট খেলতে উদ্বুদ্ধ করতেন ও ব্যক্তিগতভাবে প্রশিক্ষণ প্রদান করতেন। বাবার প্রিপারেটরি স্কুল ফ্রিথহাম হাউজে প্রথম শিক্ষাগ্রহণ করেন। আট বছর বয়সেই বিদ্যালয়ের প্রথম একাদশে অন্তর্ভুক্ত হন। সেপ্টেম্বর, ১৯১০ সালে তিনি ওকহাম বিদ্যালয়ে যোগ দেন। প্রথম সেঞ্চুরি করার মাধ্যমে ক্রিকেটে আধিপত্য বিস্তার করেন ও ফুটবল দলে খেলেন। ১৯১৪ থেকে ১৯১৮ সালের মধ্যে আপিংহাম স্কুলে অধ্যয়ন করেন। তবে, পড়াশোনায় তেমন সুবিধে করতে পারেননি। দ্রুতলয়ে ক্রিকেটে তার দক্ষতা বাড়তে থাকে। ১৯১৬ সালের মধ্যে আপিংহাম প্রথম একাদশে ঠাঁই হয় তার। ব্যাটিং গড়ে বিদ্যালয়ে দ্বিতীয় স্থান দখল করেন যা তাকে সাধারণ জনগণের মধ্যে ব্যাপক পরিচিতি এনে দেয়। ১৯১৭ সালে তার রেকর্ডের আরও উত্তরণ ঘটে। ১১১.৩৩ গড়ে ৬৬৮ রান তুলেন। তন্মধ্যে, দুইটি অর্ধ-শতক, দুইটি শতক ও একটি দ্বিশতক ছিল যা শেষ পাঁচটি ইনিংসে আসে।
ফলাফল ও সাফল্যগাঁথা
এ খেলার পর চ্যাপম্যান ক্রিকেট বীরে পরিণত হন। পঞ্চম জর্জ ও প্রধানমন্ত্রী স্ট্যানলি বল্ডউইনের ন্যায় ব্যক্তিত্বরা তাকে অভিনন্দনসূচক বার্তা প্রেরণ করেন। ঐ মৌসুমের সকল প্রথম-শ্রেণীর খেলায় অংশ নিয়ে তিনি ৫১.১৪ গড়ে ১,৩৮১ রান সংগ্রহ করতে পেরেছিলেন। এরফলে প্রথমবারের মতো এক মৌসুমে চার অঙ্কের কোঠা স্পর্শ করেন তিনি। ইংল্যান্ডের ক্রিকেট অধিনায়কদের বিষয়ের ইতিহাস নিয়ে লেখা পুস্তকে অ্যালান গিবসন মন্তব্য করেন যে, চ্যাপম্যানের অধিনায়কত্ব লাভের ন্যায় বিতর্কিত বিষয়টি সফলতা লাভের পর থেকে সকলেই ভুলে যায়। তিনি আরও লিখেন যে, ইংরেজ ক্রিকেট নতুন বীর খুঁজে পেয়েছে; যিনি দলের অংশ মনে করেন ও প্রত্যেক দল নির্বাচক নিজেদেরকে চ্যাম্পিয়ন হিসেবে মনে করছেন।
সাদেক খান (রাজনীতিবিদ)
প্রারম্ভিক জীবন
সাদেক খান ঢাকা বিশ্ববিদ্যালয় থেকে ইতিহাস বিষয়ে সম্মান ডিগ্রি অর্জন করেন।
পার্সি চ্যাপম্যান
ফলাফল ও সাফল্যগাঁথা
১৯২৭ মৌসুমের বিষয়বস্তু হিসেবে উইজডেন তাকে কেন্টের সেরা ব্যাটসম্যান হিসেবে ঘোষণা করে। তার রক্ষণাত্মক দৃষ্টিভঙ্গীর উন্নতির কথাও জানায়। কাউন্টি চ্যাম্পিয়নশীপের শিরোপাধারী দল ল্যাঙ্কাশায়ারের বিপক্ষে তিন ঘণ্টায় ২৬০ রান তুলেন। তার এ সংগ্রহটি পরবর্তীকালে নিজস্ব সর্বোচ্চ ব্যক্তিগত সংগ্রহ ছিল। এ সময়ে বিশ্বের সেরা গতিসম্পন্ন বোলার ও কাউন্টি ব্যাটসম্যানদের কাছে ভীতিপ্রদ সাবেক অস্ট্রেলীয় টেস্ট বোলার টেড ম্যাকডোনাল্ডের ন্যায় বোলারকে মোকাবেলা করতে হয়েছিল তাকে। অনেক সমালোচকের কাছেই চ্যাপম্যানের ইনিংসটি ভূয়সী প্রশংসা লাভ করে যা অন্যতম সেরা ইনিংস ছিল। লর্ডসে প্রথমবারের মতো জেন্টলম্যান দলের নেতৃত্বে ছিলেন ও প্লেয়ার্সের বিপক্ষে খেলেন। ঐ মৌসুমে তিন টেস্টের প্রস্তুতিমূলক খেলার দুইটিতে প্রতিনিধিত্ব দলের নেতৃত্ব দেন। প্রচারমাধ্যমে তার অধিনায়কত্বের প্রশংসা করা হয়। প্রথম-শ্রেণীর খেলায় অংশ নিয়ে ৬৬.০৪ গড়ে ১,৩৮৭ রান তুলেন যা তার খেলোয়াড়ী জীবনে সর্বোচ্চ ও গড়ের দিক দিয়ে সর্বোচ্চ ছিল। ঐ মৌসুম শেষে কেন্টের অধিনায়কত্ব পূরণে তিনি মনোনীত হননি। চ্যাপম্যানের আত্মজীবনীকার ডেভিড লেমনের মতে, খুব সম্ভবতঃ তার এ দায়িত্ব গ্রহণের প্রস্তাবনা দেয়া হয়। তবে, এ পদে থেকে প্রয়োজনীয় সময়ের অভাবের কারণে তা ফিরিয়ে দেন।
১৯৩০ অ্যাশেজ সিরিজ
১৯২৮-২৯ মৌসুমের সফরের পর জুলাইয়ের পূর্ব-পর্যন্ত মৌসুমের মাঝামাঝি সময়ে ইংল্যান্ডে ফিরে আসেন পার্সি চ্যাপম্যান। তার অনুপস্থিতিতে জ্যাক হোয়াইট ও আর্থার কার ইংল্যান্ড দলকে পরিচালনা করেন।
তৃতীয় টেস্টে ব্র্যাডম্যান টেস্ট খেলায় ব্যক্তিগত সর্বোচ্চ সংগ্রহ দাঁড় করান। অস্ট্রেলিয়ার ৫৬৬ রানের মধ্যে তার সংগ্রহই ছিল ৩৩৪। বৃষ্টির ফলে খেলায় সময় কমে যায় ও ইংল্যান্ড খেলাটি ড্র করে। একমাত্র ইনিংসে চ্যাপম্যান ৪৫ রান করেছিলেন। চতুর্থ টেস্টও বৃষ্টির কবলে পড়ে যা আরও একটি ড্রয়ে পরিণত করে। এবার চ্যাপম্যান তার অধিনায়কত্বের কৌশল গ্রহণে সমালোচিত হন। আবারো ফিল্ডিং সাজানোর বিষয়টি প্রশ্নবিদ্ধ হয়। ওয়ার্নার মন্তব্য করেন যে, চ্যাপম্যানের কৌশলগ্রহণ বেশ দূর্বল ছিল এবং তিনি বেশ তিনি আড়ষ্ট থেকে প্রতিপক্ষীয় ভূমিকায় অবতীর্ণ হচ্ছিলেন। বিশিষ্ট ক্রিকেট লেখক লিও ম্যাককিনস্ট্রির অভিমত, দল নির্বাচকমণ্ডলী চ্যাপম্যানের উপর ধারাবাহিকতাবিহীন ভূমিকা গ্রহণের ফলে আস্থা হারাচ্ছিলেন, ঝুঁকিপূর্ণ ব্যাটিং ও উত্তরোত্তর কৌশল গ্রহণের সঙ্কীর্ণতাও এর জন্য দায়ী ছিল। এছাড়াও, ম্যাককিনস্ট্রি আরও লেখেন যে, দল নির্বাচকমণ্ডলী ও প্রভাববিস্তারকারী অন্যান্য সদস্য চ্যাপম্যানের মাত্রাতিরিক্ত মদ্যপানের ফলে তার নেতৃত্বে প্রভাবের বিষয়েও সজাগ ছিলেন। এছাড়াও গুজব রয়েছে যে, চতুর্থ টেস্টের বিরতিতে বেশ কয়েকবার মদ্যপান করে মাঠে নেমেছেন তিনি। দল নির্বাচকমণ্ডলী দীর্ঘ সময় সভা করে চ্যাপম্যানকে দলের বাইরে রাখেন ও বব ওয়াটকে অধিনায়ক হিসেবে তার স্থলাভিষিক্ত করেন। গণমাধ্যমে এ সিদ্ধান্তের বিপক্ষে একত্রিত হয়। চ্যাপম্যানের ব্যাটিং ও অধিনায়কত্বের বিপরীতে ওয়াটের অভিজ্ঞতাকে তুলে ধরা হয়। গিবসন লক্ষ্য করেছেন যে, ১৯৩০ সালে মাঝেমধ্যে সমালোচিত হলেও চ্যাপম্যানের অবস্থান কোন সঙ্কটের মুখে পতিত হয়নি। তখনও তিনি সমান জনপ্রিয় ও অলিখিত বীরে পরিণত হয়েছিলেন। ঐ সিরিজে ব্যাট হাতে তিনি সেরা সিরিজ অতিক্রম করেন। কাছাকাছি এলাকায় ফিল্ডিং করতেন ও তার সমমানের ফিল্ডার ঐ সময়ে ইংল্যান্ড দলে ছিল না। তবে তাকে দোষ দেয়াও যায় না; কেননা, ইংরেজ বোলাররা ব্র্যাডম্যানকে আউট করতে পারছিল না। ওয়াট তার সম্পর্কে তেমন কিছু জানতেন না ও উল্লেখযোগ্যভাবে পরিচিত ছিলেন না। চূড়ান্ত টেস্টে ব্র্যাডম্যান আরও একটি সেঞ্চুরি করে ফেলেন। খেলায় পরাজিত হবার পাশাপাশি সিরিজও খোঁয়ায় তারা। তবে, ওয়াট বেশ উল্লেখযোগ্য ইনিংস খেলেন। উইজডেনের ভাষায়, চ্যাপম্যান ফিল্ডারের কর্ম ছাড়া খুব কমই নিজেকে মেলে ধরতে পেরেছিলেন। পরবর্তীকালে এ দুইজন বন্ধু হিসেবেই রয়ে যান, এমনকি বিতর্কের পরও। চ্যাপম্যানের নিয়োগ ও ওয়াটকে তার স্থলাভিষিক্ত করার সাথে তুলনামূলকভাবে বিশ্লেষণ করে গিবসন লিখেন যে, ১৯২৬ সালে ইংল্যান্ড জয় পায়; ১৯৩০ সালে ইংল্যান্ড পরাজয়বরণ করে। তিনি এ বিষয়ে সমাপণী বক্তব্য উপস্থাপন করেন যে, ওয়াট তুলনামূলকভাবে ভালো করলেও লক্ষ্য করলে দেখা যায় যে - ঐ বছরগুলোর পর বিরূপ সিদ্ধান্ত নেয়া হয়েছিল। ঐ সিরিজে চ্যাপম্যান ৪৩.১৬ গড়ে ২৫৯ রান তুলেছিলেন। সকল প্রথম-শ্রেণীর ক্রিকেটে অংশ নিয়ে তিনি শেষবারের মতো চার অঙ্কের কোঠা অতিক্রম করেন। ২৯.৩৪ গড়ে ১,০২৭ রান তুলেন তিনি।
শেষের বছরগুলোয়
১৯৩৩ সালে ৮৩৪ রান তুললেও গড় রানে ২১.৯৪ ছিল। এরপর নিয়মিতভাবে পরবর্তী মৌসুমগুলো খেললেও ২৩-এর বেশি গড়ে রান তুলতে সক্ষমতা দেখাতে পারেননি। এরজন্য ক্রমবর্ধমান ওজন বৃদ্ধি ও শারীরিক সুস্থতাও দায়ী ছিল। ফলে, তিনি উপলদ্ধি করেন যে, ব্যাট করা তার জন্য দুঃসাধ্য হয়ে পড়ছে। এক পর্যায়ে তিনি একই মানের ব্যাটিং করতে পারছিলেন না যা পূর্বে করেছিলেন। যদিও ফিল্ডিংকালে ক্যাচ তালুবন্দী করার ক্ষেত্রে কার্যকর ভূমিকা রাখছিলেন তবে, ব্যাটসম্যানের কাছাকাছি এলাকায় তিনি তার অবস্থান ধরে রাখতে পারছিলেন না। ১৯৩৪ ও ১৯৩৫ সালে ২২-এর কাছাকাছি গড়ে ৮০০-এর নিচে রান তুলেন। ১৯৩৫ সালে সর্বশেষ প্রথম-শ্রেণীর সেঞ্চুরিটি হাঁকান সমারসেটের বিপক্ষে। তবে, ১৯৩১ সালের ন্যায় কোন মাইলফলক স্পর্শ করতে পারেননি। দলীয় সঙ্গী ও পর্যবেক্ষকেরা লক্ষ্য করেন যে, খেলোয়াড়ী জীবনের শেষের বছরগুলোয় চ্যাপম্যান নিয়মিতভাবে খেলা চলাকালে মাঠ ত্যাগ করতেন ও প্যাভিলিয়নে মদপানরত অবস্থায় তাকে দেখা যেতো।
মূল্যায়ন
রবার্টসন-গ্লাসগো চ্যাপম্যানকে সর্বকালের সেরা ফিল্ডারদের একজনরূপে বর্ণিত করেছেন। দ্য টাইমস তিনি তার সেরা সময়ে ইংল্যান্ডের সর্বাপেক্ষা সেরা ফিল্ডার ছিলেন। খেলোয়াড়ী জীবনের শুরুতে তিনি ডিপ অঞ্চলে ফিল্ডিং করতেন। তবে, কেন্ট ও ইংল্যান্ডের পক্ষে খেলাকালীন তিনি ব্যাটসম্যানের আরও কাছে গালি কিংবা সিলি পয়েন্ট এলাকায় অবস্থান করতেন। দ্য ক্রিকেটার মন্তব্য করে যে, প্রশস্ত হাতে দূর্দান্ত ফিল্ডার ছিলেন। কিছু ক্যাচ হাতে নিয়েছেন বিস্ময়করভাবে। তরুণ বয়সে চ্যাপম্যান নিয়মিতভাবে বোলিং করতেন। তবে, বার্কশায়ারের পক্ষে নেতিবাচক অভিজ্ঞতায় উদ্যম হারান। এরপর থেকে এ বিষয়টিতে আর গুরুত্ব আরোপ করেননি।
নিগার সুলতানা (ক্রিকেটার)
খেলোয়াড়ী জীবন
আগস্ট ২০১৯, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য বাংলাদেশের দলীয় স্কোয়াড তালিকায় তার নাম ছিল।
নীলাভ নীল নদ
গতিপথ
ইথিওপিয়ার কেন্দ্রীয় পরিসংখ্যান সংস্থা -র অনুসারে আবায় নদ(যা সুদান অঞ্চলে প্রবেশ করার পর নীল নীল নদ নাম পরিচিত হয়েছে) -এর গতিপথের দৈর্ঘ্য ১৪৫০ কি.মি.(৯০০ মাইল) যার মধ্যে ৮০০ কি.মি.(৫০০ মাইল) ইথিওপিয়ার মধ্যে অবস্থিত। আবায় নদ ইথিওপিয়ার তানা হ্রদ থেকে উৎপন্ন হয়ে দক্ষিণ অভিমুখে গমন করেছে এবং ইথিওপিয়ার পশ্চিম অঞ্চল ও সুদানের উত্তর-পশ্চিম অঞ্চল দিয়ে প্রবাহিত হয়েছে।উৎস থেকে ৯০ কি.মি.(১৯ মাইল) প্রবাহিত হওয়ার পর আবায় নদ ৪০০ কি.মি (২৫০ মাইল) দীর্ঘ এক গিরিখাতের মধ্যে প্রবেশ করে। এই গিরিখাত ইথিপিয়ার উত্তর ও দক্ষিণ অঞ্চলের পরিবহন ও যোগাযোগ ব্যবস্থায় এক প্রকান্ড প্রাকৃতিক বাধার সৃষ্টি করেছে।এক ইংরেজ অভিযাত্রী দল যারা সর্বপ্রথম ১৯৮৮ সালে তানা হ্রদ থেকে নদের জলধারার সমান্তরালে গমন করে এই সুগভীর গিরিখাতের শেষ প্রান্ত অবধি যাত্রা করতে সক্ষম হয়, তারা এই গিরিখাতকে "গ্র্যান্ড ক্যানিয়ন" অভিহিত করেছিল।আধুনিককালে 'রিভার রাফটিং' -এর জন্য জনপ্রিয় এই স্থান নীল নদের গ্র্যান্ড ক্যানিয়ন নামে সুবিখ্যাত। নীল নীল নদের গতিপথে অবস্থিত বিখ্যাত ব্লু নাইল ঝর্ণা যা স্থানীয় ভাষায় তিস আবায়  ঝর্ণা নামেও পরিচিত যার উচ্চতা ৪৫ মিটার (১৪৮ ফুট), তানা হ্রদ থেকে ৪০ কি.মি.(২৫ মাইল) দূরত্বে নিম্ন অববাহিকার দিকে অবস্থিত।তানা হ্রদে অনেক ক্ষুদ্র ক্ষুদ্র জলাধার মিলিত হয়েছে যার মধ্যে ইথিওপিয়ার 'গিস আব্বায়' নামক স্থানে সমুদ্রতল থেকে ২৭৪৪ মি.(৯০০৩ ফুট) উচ্চতায় অবস্থিত গিলগেল আবায় বা ক্ষুদ্রতর আবায় জলধারাকে আবায় নদ বা নীল নীল নদের উৎস হিসাবে ধরা হয়। গিলগেল আব্বায় স্রোতটি উত্তরমুখে প্রবাহিত হয়ে তানা হ্রদে মিলিত হয়েছে।
৩১তম বাচসাস পুরস্কার
৩১তম বাচসাস পুরস্কার হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের একত্রিশতম আয়োজন। ২০০৯ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। প্রিয়তমেষু শ্রেষ্ঠ চলচ্চিত্রসহ সর্বাধিক ৮টি বিভাগে পুরস্কার অর্জন করে।
আনোয়ার হোসেন (অধ্যাপক)
কর্মজীবন
আনোয়ার হোসেন ২০১৬ সালে নর্দান ইউনিভার্সিটি বাংলাদেশের ভারপ্রাপ্ত উপাচার্য হিসেবে যোগ দেন এবং ২০১৭ সালে প্রথম মেয়াদে বিশ্ববিদ্যালয়টির উপাচার্যের দায়িত্বভার গ্রহণ করেন। ২০২১ সালে তিনি দ্বিতীয় মেয়াদে পরবর্তী চার বছরের জন্য নর্দান ইউনিভার্সিটি বাংলাদেশের উপাচার্য হিসেবে নিয়োগ লাভ করেন।
উসামা ইবনে মুনকিজ
মাজদ আদ-দীন উসামা ইবনে মুরশিদ ইবনে আলি ইবনে মুনকিজ আল-কিনানি আল-কালবি (أسامة بن منقذ) (৪ জুলাই ১০৯৫ – ১৭ নভেম্বর ১১৮৮ ) ছিলেন উত্তর সিরিয়ার শাইজারের বনু মুনকিজ বংশীয় মধ্যযুগের একজন মুসলিম কবি, লেখক, ফারিস ও কূটনৈতিক। তার জীবনকালে কয়েকটি মুসলিম রাজবংশের উত্থান হয়েছে। এছাড়াও এসময় প্রথম ক্রুসেড সংঘটিত হয় এবং ক্রুসেডার রাষ্ট্র প্রতিষ্ঠিত হয়।
১১৫৭ খ্রিস্টাব্দে শাইজারে সংঘটিত ভূমিকম্পে তার পরিবারের অধিকাংশ সদস্য নিহত হন। ১১৮৮ খ্রিস্টাব্দে ৯৩ বছর বয়সে তিনি দামেস্কে মৃত্যুবরণ করেন।
অবন্তিকা বন্দনাপু
কর্মজীবন
২০১৪ সালে অবন্তিকা ডান্স ইন্ডিয়া ডান্স লিল মাস্টার্স (উত্তর আমেরিকা সংস্করণ)-এ দ্বিতীয় স্থান অর্জন করেন।
অবন্তিকা ২০১৫ সালে তেলুগু চলচ্চিত্র শিল্পে কর্মজীবন শুরু করেন এবং দুটি চলচ্চিত্রের জন্য চুক্তিবদ্ধ হন। ১৪ রিলস এন্টারটেইনমেন্টের কৃষ্ণ গাদি ভিরা প্রেমা গাধা-তে চুটকি চরিত্রে অভিনয়ের জন্য তাকে বাছাই করা হয়, যেটি ২০১৬ সালের ফেব্রুয়ারীতে মুক্তি পায়। তবে, সময়সূচী জটিলতার কারণে তিনি চলচ্চিত্রটিতে কাজ চালিয়ে যেতে পারেননি। মহেশ বাবু, কাজল আগরওয়াল, সামান্থা এবং প্রণিতা সুভাষ অভিনীত ব্রহ্মোৎসবম-এ অবন্তিকা আনুষ্ঠানিকভাবে একজন শিশুশিল্পী হিসেবে অভিষেক করেন। এরপর তিনি চন্দ্র শেখর ইয়েলেটির চলচ্চিত্র মনমন্থ-এ অভিনয় করেন। পরে তিনি নাগা চৈতন্য এবং শ্রুতি হাসান অভিনীত প্রেমাম-এ অভিনয়ের জন্য চুক্তিবদ্ধ হন, যেখানে তিনি ম্যাডোনা সেবাস্টিয়ানের শৈশবের চরিত্রে অভিনয় করেন।
২০২১ সালে অবন্তিকা ডিজনি চ্যানেলের অরিজিনাল মুভি স্পিন-এ রিয়া কুমারের মুখ্য ভূমিকায় অভিনয় করেন; চলচ্চিত্রটিতে মীরা সিয়াল, অভয় দেওল, আরিয়ান সিমহাদ্রি, মাইকেল বিশপ, জাহব্রিল কুক, আনা ক্যাথকার্ট এবং কেরি মেডার্স অভিনয় করেছেন।
এলজিবিটি বিরোধী ভাষা
প্রাকৃতিক দুর্যোগের জন্য দায়ী
২০১২ খৃষ্টাব্দে চিলির রাজনীতিবিদ ইগনাসিও উরুশিয়া দাবী করেন সমকামীরা যদি চিলির সামরিক বাহিনীতে চাকরি করে তাহলে পেরু এবং বলিভিয়া তার দেশকে আক্রমণ করে ধ্বংস করে দিবে।
সহিংসতার আহ্বান
এলজিবিটি বিরোধী কথাবার্তার মধ্যে এলজিবিটি ব্যক্তিদের বিরুদ্ধে সহিংসতার আহ্বান এবং পরামর্শও রয়েছে যে তাদের হত্যা করা উচিত যেমন সাইপ্রাসে, ইরানে, ,রাশিয়ায়, মার্কিন যুক্তরাষ্ট্র,  মালাউইতে, বা উগান্ডাতে এরকম আহ্বান দেখা গিয়েছে।
আস-সাফাহ
আবুল আব্বাস আবদুল্লাহ ইবনে মুহাম্মদ আস সাফাহ বা আবুল আব্বাস আল সাফাহ ('أبو العباس عبد الله بن محمد السفاح) (জন্ম ৭২১/৭২২ খ্রিষ্টাব্দ – মৃত্যু. ৯ জুন ৭৫৪ খ্রিষ্টাব্দ, শাসনকাল ৭৪৯–৭৫৪ খ্রিষ্টাব্দ) ছিলেন প্রথম আব্বাসীয় খলিফা। ইসলামের ইতিহাসে আব্বাসীয় খিলাফত অন্যতম দীর্ঘতম ও গুরুত্বপূর্ণ খিলাফত।
চাঁদের হাট
চাঁদের হাট বাংলাদেশের একটি জাতীয় শিশু-কিশোর সংগঠন। দেশের বিখ্যাত সাংবাদিক ও ছড়াকার রফিকুল হক দাদুভাইয়ের উদ্যোগে ১৯৭৪ সালে ঢাকায় “চাঁদের হাট” প্রতিষ্ঠিত হয়। কয়েক বৎসরের মধ্যে সারা দেশব্যাপী সংগঠনের শাখা সৃষ্টি হয়। এর প্রতিষ্ঠাতা কমিটির আহবায়ক ছিলেন শামীম আহসান।
কেডিই ফ্রেমওয়ার্ক
অন্তর্ভুক্ত এসব আলাদা আলাদা ফ্রেমওয়ার্ক সমূহ হার্ডওয়্যার একীভূতকরণ, ফাইল ফরমেট সমর্থন, সংযোজিত গ্রাফিক্যাল নিয়ন্ত্রণ উপাদান, প্লটিং ফাংশন সমূহ, বানান যাচাইসহ অন্য অনেক সমাধান প্রদানের মাধ্যমে বিস্তৃত রকমের সাধারণভাবে প্রয়োজনীয় ফাংশনালিটি অফার করে। এ ফ্রেমওয়ার্কগুলো অনেকগুলো অপারেটিং সিস্টেমের জন্যে রয়েছে।
জাতিসংঘ ইংরেজি ভাষা দিবস
জাতিসংঘ ইংরেজি দিবস প্রতি বছর ২৩ এপ্রিল পালিত হয়। ইভেন্টটি ২০১০ সালে জাতিসংঘের জনতথ্য বিভাগ দ্বারা প্রতিষ্ঠিত হয়েছিল "বহুভাষাবাদ এবং সাংস্কৃতিক বৈচিত্র্য উদযাপনের পাশাপাশি জাতিসংঘ জুড়ে ছয়টি দাপ্তরিক ভাষার সমান ব্যবহারকে উন্নীত করার জন্য" পালিত হয়।
অমৃতা পুরী
ক্যারিয়ার
বেশ কয়েকটি চলচ্চিত্রের অডিশন দেওয়ার পরে, রাজশ্রী ওঝার পরিচালিত আইশা (২০১০) চলচ্চিত্রের মাধ্যমে পুরী তাঁর বলিউড চলচ্চিত্রের সূচনা করেছিলেন। সোনম কাপুর ও অভয় দেওল অভিনীত রোম্যান্টিক কমেডি চলচ্চিত্রটিতে পুরী 'শেফালি ঠাকুর' নামক মূল চরিত্রের একটিতে অভিনয় করেছিলেন। উক্ত চলচ্চিত্রটিতে তাঁর অভিনয়ের জন্য তিনি বেশিরভাগ ইতিবাচক পর্যালোচনা পেয়েছেন, তবে ১৯ কোটি টাকার (২.৭ মিলিয়ন মার্কিন ডলার) বাজেটে নির্মিত চলচ্চিত্রটি মাত্র ২৮.৬৫ কোটি টাকা (৪.১ মিলিয়ন মার্কিন ডলার) আয় করেছিল। এর ফলস্বরূপ এই চলচ্চিত্রটি একটি সংকটপূর্ণ এবং বাণিজ্যিক ব্যর্থতা হিসাবে প্রমাণিত হয়েছিল, তবে পুরী বার্ষিক (৫৫ তম) ফিল্মফেয়ার পুরস্কারে এই চলচ্চিত্রে তাঁর অভিনয়ের জন্য তিনি দুইটি বিভাগে মনোনয়ন পেয়েছিলেন; একটি হচ্ছে শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কার এবং অন্যটি হচ্ছে শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার।
কৈবল্যধাম রেলওয়ে স্টেশন
কৈবল্যধাম রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার আকবর শাহ থানায় অবস্থিত একটি রেলওয়ে স্টেশন।
পরিষেবা
কৈবল্যধাম রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
রাসুল
থাম্ব|ইসলামের কিছু প্রধান নবী ইসলাম ধর্মে, রাসুল (আরবি: رسول রাসুল্‌ “বার্তাবাহক”, বহুবচন রুসুল) হলেন আল্লাহ্‌ প্রেরিত বার্তাবাহী ব্যক্তিত্ব। রাসুল বলতে তাদেরকেই বোঝানো হয় যারা আল্লাহ্‌র কাছ থেকে কিতাব বা পুস্তক প্রাপ্ত হয়েছেন। হাদিস সহ অন্যান্য ইসলামী বইয়ে এক লক্ষ চব্বিশ হাজার মতান্তরে দুই লক্ষ চব্বিশ হাজার নবির কথা বলা হয়েছে। এদের মাঝে সকলে কিতাব প্রাপ্ত হয় নি। যারা কিতাব প্রাপ্ত হয়েছেন তারাই শুধু রাসুলের খেতাব পেয়েছেন। অর্থাৎ সকল রাসুলই নবী কিন্তু সকল নবি রাসুল নয়। কুরআন অনুযায়ী, আল্লাহ্‌ মানবজাতির নিকট বহু আম্বিয়া (একবচন নবী) প্রেরণ করেছেন। "আমি তোমাকে সত্যসহ প্রেরণ করেছি সুসংবাদ দাতা ও সতর্ককারী রূপে; এমন কোন সম্প্রদায় নেই যার নিকট সতর্ককারী প্রেরিত হয়নি।"
শব্দ ব্যবহার
‘আল্লাহ তাআলার কিতাবের একটি হরফ যে ব্যক্তি পাঠ করবে তার জন্য এর সওয়াব আছে। আর সওয়াব হয় তার দশ গুণ হিসেবে। আমি বলি না যে, আলিফ-লাম-মীম একটি হরফ, বরং আলিফ একটি হরফ, লাম একটি হরফ এবং মীম একটি হরফ।’"
৩৩তম বাচসাস পুরস্কার
৩৩তম বাচসাস পুরস্কার হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের তেত্রিশতম আয়োজন। ২০১১ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়।  গেরিলা শ্রেষ্ঠ চলচ্চিত্রসহ সর্বাধিক ১৩টি বিভাগে পুরস্কার অর্জন করে।
লগারিদমের ইতিহাস
b
and
স্বাভাবিক লগারিদম সর্বপ্রথম নিকোলাস মারকেটর দ্বারা ১৬৬৮ সালে তার কাজ লগারিথোমোটেকিয়া তে প্রকাশিত হয়েছিল,  যদিও গণিতের শিক্ষক জন স্পিডেল ১৬৯২ সালে নেপিয়রের কাজের উপর ভিত্তি করে কার্যকরভাবে প্রাকৃতিক লগারিদমগুলির একটি টেবিল সংকলন করেছিলেন।
হাইনরিখ অটো ভিলান্ড
পরিবার
হাইনরিখের বাবা থিওডর ভিলান্ড (১৮৪৬-১৯২৮) রসায়নে ডক্টরেট এবং ফার্মাসিস্ট ছিলেন। তিনি ফরঝেইমে একটি স্বর্ণ ও রৌপ্য শোধনাগারের মালিক ছিলেন। হাইনরিখ ভিলান্ড, বোহরিঙ্গার ইনগেলহিমের প্রতিষ্ঠাতা, আলবার্ট বোহরিঙ্গারের স্ত্রী হেলিন বোহরিঙ্গারের সম্পর্কিত ভাই ছিলেন। ১৯১৫ সাল থেকে ১৯২০ সালের শেষ পর্যন্ত, তিনি বোহরিঙ্গার ইনগেলহিমের উপদেষ্টা ছিলেন এবং এই সময়ে তিনি কোম্পানির প্রথম বৈজ্ঞানিক বিভাগ প্রতিষ্ঠা করেছিলেন।
পশ্চিম সিংভূম জেলা
শিক্ষা
জেলাটির স্বাক্ষরতা হার ৪৬.৮২%(২০০১) তথা ৫৮.৬৩%(২০১১)৷ পুরুষ স্বাক্ষরতার হার ৬১.৬৯%(২০০১) তথা ৭১.১৩%(২০১১)৷ নারী স্বাক্ষরতার হার ৩১.৮৮%(২০০১) তথা ৪৬.২৫% (২০১১)৷ জেলাটিতে শিশুর অনুপাত সমগ্র জনসংখ্যার ১৭.৪১%৷
জিব্রাল্টার জাতীয় ফুটবল দল
জিব্রাল্টার এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, উয়েফা ইউরোপীয় চ্যাম্পিয়নশিপেও জিব্রাল্টার এপর্যন্ত একবারও অংশগ্রহণ করতে সক্ষম হয়নি।
তথ্য ও সম্প্রচার মন্ত্রণালয় (বাংলাদেশ)
মন্ত্রী ও প্রতিমন্ত্রীগণের তালিকা
২। শামসুল হুদা চৌধুরী ৩।	শামসুল হুদা চৌধুরী
৮ আবুল কালাম আজাদ
অতিরিক্ত রান (ক্রিকেট)
পাঁচ ধরনের অতিরিক্ত রান রয়েছে: নো-বল (এনবি), ওয়াইড (ডব্লিউ বা ডব্লিউডি), বাই (বি), লেগ বাই (এলবি) এবং পেনাল্টি রান (পিইএন ).
নো-বল
১৯৮০ এর দশক থেকে বোলারের বিপক্ষে নো-বল লেখা শুরু হয়। এটি বোলিংয়ের পরিসংখ্যানকে আরও নির্ভুল করে তুলেছে।
ওয়াইড
কোনও বল ব্যাটসম্যানের কাছ থেকে আঘাত করার জন্য খুব দূরে প্রদান করা হলে এবং বলটি ব্যাটসম্যানের দেহ বা তাঁর সরঞ্জামের কোনও অংশই স্পর্শ না করলে সেটি ওয়াইড নামে পরিচিত হয়।
রেডা কেয়ার
থাম্ব| রেডা কেয়ার ১৯৪২ সালে রেডা কেয়ার (আসল নাম: জোসেফ গান্ধৌর) (১৯০৮-১৯৬৩) ১৯৩০ এবং ১৯৫০-এর দশকের প্যারিসের অপারেটসের জনপ্রিয় সঙ্গীতশিল্পী ছিলেন।
দ্বিতীয় বিশ্বযুদ্ধের সময় তাকে ইহুদি বলে অভিযুক্ত করা হয়। তিনি ক্লোসেটেড হলেও তিনি ছিলেন গে।
আটলান্টিক মহাসাগর
আটলান্টিক মহাসাগর বা অতলান্ত মহাসাগর পৃথিবীর দ্বিতীয় বৃহত্তম মহাসাগর। এর আয়তন ১০৬,৪৬০,০০০ বর্গকিলোমিটার (৪১.১ মিলিয়ন বর্গমাইল); এটি পৃথিবীপৃষ্ঠের প্রায় এক পঞ্চমাংশ এলাকা জুড়ে অবস্থিত। ইউরোপীয় ধারণা অনুযায়ী, এটি “পুরাতন পৃথিবীকে” “নতুন পৃথিবীর” থেকে আলাদা রাখে।
বিস্তার এবং তথ্য
আন্তর্জাতিক উদ্-বিদ্যা সংস্থা (আইএইচও) ১৯৫৩ সালে মহাসাগর এবং সমুদ্রের সীমার সংজ্ঞা তৈরী করেছিল, তবে কিছু সংজ্ঞা তারপর সংশোধিত হয়েছে এবং বিভিন্ন কর্তৃপক্ষ, প্রতিষ্ঠান এবং দেশ কিছু সংজ্ঞা ব্যবহার করে না, উদাহরণস্বরূপ সিআইএ ওয়ার্ল্ড ফ্যাক্টবুক। একইভাবে, মহাসাগর এবং সমুদ্রের বিস্তার এবং সংখ্যা আলাদা আলাদা।
প্রান্তীয় সমুদ্র সহ আটলান্টিক ১০৬,৪৬০,০০০ বর্গকিমি(৪১,১০০,০০০ বর্গমাইল) জায়গা দখল করে আছে, যা বিশ্ব মহাসাগরের ২৩.৫% এবং আয়তনে ৩১০,৪১০,৯০০ ঘনকিমি(৭৪,৪৭১,৫০০ ঘনমাইল) যা পৃথিবীর সমুদ্রের মোট আয়তনের ২৩.৩%। প্রান্তীয় সমুদ্র বাদ দিয়ে আটলান্টিক ৮১,৭৬০,০০০বর্গকিমি(৩১,৫৭০,০০০ বর্গমাইল) জায়গা দখল করে আছে এবং আয়তনে ৩০৫,৮১১,৯০০ ঘনকিমি(৭৩,৩৬৮,২০০ ঘনমাইল)। উত্তর আটলান্টিক ৪১,৪৯০,০০০ বর্গকিমি(১৬,০২০,০০০ বর্গমাইল) (১১.৫%) এবং দক্ষিণ আটলান্টিক ৪০,২৭০,০০০ বর্গকিমি(১৫,৫৫০,০০০ বর্গমাইল) (১১.১%) জায়গা দখল করে আছে। গড় গভীরতা ৩,৬৪৬ মিটার(১১,৯৬২ ফুট) এবং সর্বাধিক গভীরতা পুয়ের্তো রিকো খাতের মিলওয়াকি গহ্বর, ৮,৩৭৬ মিটার(২৭,৪৮০ ফুট)।
পানির ভর
উত্তর আটলান্টিক গভীর পানি (এনএডিডাব্লু) চার প্রকার পানির জটিল মিশ্রণ, যার মধ্যে দুটি খোলা সমুদ্রের গভীর পরিচলন দ্বারা গঠিত- ক্ল্যাসিকাল এবং উচ্চ ল্যাব্রাডর সমুদ্রের পানি - এবং আর দুটি গঠিত হয়েছে গ্রিনল্যান্ড-আইসল্যান্ড-স্কটল্যান্ড গোবরাট জুড়ে ঘন পানির প্রবাহ থেকে - ডেনমার্ক প্রণালী এবং আইসল্যান্ড-স্কটল্যান্ড প্লাবিত পানি। পৃথিবী জুড়ে তার পথে এনএডিডাব্লু-এর গঠন আরো অন্যান্য পানিরাশি, বিশেষত অ্যান্টার্কটিকের নিম্ন পানি এবং ভূমধ্যসাগর প্লাবিত পানি দ্বারা প্রভাবিত হয়। উত্তর আটলান্টিকের উত্তরভাগের উত্তপ্ত অগভীর পানির প্রবাহ দ্বারা এনএডিডাব্লু পুষ্ট হয় যা ইউরোপের অস্বাভাবিক উষ্ণ জলবায়ুর জন্য দায়ী। এনএডিডাব্লু গঠনের পরিবর্তনগুলো অতীতে বিশ্বব্যাপী জলবায়ু পরিবর্তনের সাথে যুক্ত ছিল। যেহেতু মনুষ্যনির্মিত পদার্থগুলো পরিবেশে প্রবেশ করেছে, ট্রিটিয়াম এবং ১৯৬০ এর দশকের পারমাণবিক অস্ত্র পরীক্ষা থেকে উদ্ভূত রেডিওকার্বন এবং CFC পরিমাপ করে এনএডিডাব্লুটির পথটি নির্ধারণ করা যায়।
মহাসাগরীয় বলয়
alt=Map showing 5 circles. The first is between western Australia and eastern Africa. The second is between eastern Australia and western South America. The third is between Japan and western North America. Of the two in the Atlantic, one is in hemisphere.|থাম্ব| পাঁচটি [[মহাসাগরীয় বলয়|মহাসাগরীয় বলয়ের মানচিত্র]] ঘড়ির কাঁটার দিকে ঘুরন্ত উষ্ণ পানির উত্তর আটলান্টিক মহাসাগরীয় বলয় উত্তর আটলান্টিক জুড়ে রয়েছে, এবং ঘড়ির কাঁটার বিপরীতে ঘুরন্ত উষ্ণ পানির দক্ষিণ আটলান্টিক মহাসাগরীয় বলয় দক্ষিণ আটলান্টিক জুড়ে রয়েছে।
সারগাসো সাগর
ইউরোপীয় ইল মাছের উৎপত্তি ভূমির অবস্থান কয়েক দশক ধরে অজানা ছিল । ১৯ শতকের গোড়ার দিকে আবিষ্কৃত হয়েছিল যে দক্ষিণ সারগাসো সাগর হল ইউরোপীয় এবং আমেরিকান উভয় ধরনের ইল মাছের উৎপত্তি ভূমি। তারপর প্রথমটি 5000 km এর বেশি এবং দ্বিতীয়টি 2000 km এর বেশি পরিযান করেছে। মহাসাগরীয় স্রোত যেমন উপসাগরীয় প্রবাহ ইল লার্ভাকে সরগাসো সাগর থেকে উত্তর আমেরিকা, ইউরোপ এবং উত্তর আফ্রিকার চরাঞ্চলে বয়ে এনেছে। সাম্প্রতিক বিতর্কিত গবেষণা থেকে জানা যায় যে লার্ভা এবং প্রাপ্তবয়স্ক উভয় অবস্থায় ইল মাছেরা সম্ভবত সমুদ্রের মধ্য দিয়ে দিক নির্ধারণ করতে পৃথিবীর চৌম্বকীয় ক্ষেত্রটি ব্যবহার করে।
জলবায়ু
বায়ুমণ্ডলীয় আর্দ্রতার বেশীরভাগই মহাসাগরের থেকে বাষ্পীভবনের মাধ্যমে সৃষ্টি হয়। জলবায়ু অঞ্চলগুলো অক্ষাংশের সাথে সাথে পরিবর্তিত হয়; উষ্ণতম অঞ্চলটি আটলান্টিকে নিরক্ষীয় অঞ্চলে উত্তরে প্রসারিত। শীতলতম অঞ্চলগুলো উচ্চ অক্ষাংশে রয়েছে, শীতলতম অঞ্চলগুলো সামুদ্রিক বরফ দ্বারা আচ্ছাদিত। বিভিন্ন অঞ্চলে উষ্ণ এবং ঠান্ডা পানি পরিবহণের মাধ্যমে মহাসাগরীয় স্রোত জলবায়ুকে প্রভাবিত করে। এই স্রোতগুলোর উপর দিয়ে প্রবাহিত হওয়ার সময় বায়ু শীতল বা উষ্ণ হয়ে সংলগ্ন স্থলভাগকে প্রভাবিত করে।
দক্ষিণ আটলান্টিক
পশ্চিম গন্ডোয়ানার (দক্ষিণ আমেরিকা এবং আফ্রিকা) বিভক্তি ক্রিটেসিয়াস যুগের প্রাথমিক পর্যায়ে দক্ষিণ আটলান্টিক গঠনের সূচনা করেছিল। দুই মহাদেশের উপকূলরেখা আপাতদৃষ্টিতে একে অপরের সাথে সামঞ্জস্যপূর্ণ। এই সামঞ্জস্য প্রথম চোখে পড়ে যখন মানচিত্রে প্রথম দক্ষিণ আটলান্টিককে অন্তর্ভুক্ত করা হয়েছিল। ১৯৬৫ সালে প্রথম কম্পিউটার-সহায়ক প্লেট টেকটোনিক পুনর্গঠনের সময় এটি একটি বিষয় ছিল। এই চমৎকার সামঞ্জস্য, তারপর থেকে কিছু সমস্যার সৃষ্টি করেছে এবং পরে কম্পিউটার-সহায়ক পুনর্গঠনে উত্তরে-প্রসারণকারী ভাঙনকে বিবেচনা করার জন্য উপকূলের বিভিন্ন প্রান্তে বিভিন্ন বিকৃতি অঞ্চল প্রচলন করা হয়েছে। উভয় মহাদেশীয় প্লেটকে সাব-প্লেটে বিভক্ত করার জন্য আন্তঃ-মহাদেশীয় চ্যুতি এবং বিকৃতির প্রচলন করা হয়েছে।
পানামা জাতীয় ক্রিকেট দল
টোয়েন্টি২০ আন্তর্জাতিক
পানামার হয়ে টি২০আই ক্রিকেটে সর্বোচ্চ রান
সংরক্ষিত এলাকা
"সুরক্ষিত এলাকা" শব্দটি এছাড়াও সামুদ্রিক সুরক্ষিত এলাকা, যা সমুদ্র সীমানার কিছু এলাকায় অন্তর্ভুক্ত করে এবং আন্তঃসীমান্ত সুরক্ষিত এলাকা, যা একাধিক দেশের সংরক্ষণ এবং অর্থনৈতিক উদ্দেশ্যে ঐসকল দেশের সীমানা অপসারণ করে। বিশ্বে প্রায় ১৬১,০০০ এরও বেশি সুরক্ষিত অঞ্চল রয়েছে (অক্টোবর ২০১০ পর্যন্ত) প্রতিদিন আরও যুক্ত হচ্ছে, যা বিশ্বের স্থলভাগের ১০ থেকে ১৫ শতাংশের প্রতিনিধিত্ব করে।
জীববৈচিত্র্য সংরক্ষণের জন্য সুরক্ষিত অঞ্চল অপরিহার্য, প্রায়শই শিকারীর হাত থেকে হুমকিতে থাকা এবং বিপন্ন প্রজাতির আবাস এবং তাদের সুরক্ষা সরবরাহ করে। সুরক্ষা বাস্তুসংস্থান প্রক্রিয়া বজায় রাখতে সহায়তা করে।
আন্তর্জাতিক দাসত্ব বিলোপ দিবস
২ ডিসেম্বর আন্তর্জাতিক দাসত্ব বিলোপ দিবস
আফ্রিকা একাদশ ক্রিকেট দল
আফ্রিকা একাদশ ক্রিকেট দল আফ্রিকা মহাদেশের প্রতিনিধিত্বকারী ক্রিকেট দল। আফ্রো-এশিয়া কাপে দলটি অংশগ্রহণ করে। জগমোহন ডালমিয়া আফ্রিকান ক্রিকেট অ্যাসোসিয়েশন ও এশিয়ান ক্রিকেট কাউন্সিলের তহবিল সমৃদ্ধকরণের লক্ষ্যে আফ্রিকান ক্রিকেট দল প্রতিষ্ঠার কথা উপলদ্ধি করেন ও আফ্রো-এশিয়া কাপের প্রবর্তন করেন। ২০০৫ সালে প্রথমবারের মতো এ প্রতিযোগিতার সূচনা হয়। প্রথম খেলায় আফ্রিকান একাদশ দল এশিয়া একাদশ দলকে মাত্র ২ রানের ব্যবধানে পরাজিত করে।  কিন্তু পরের খেলাতেই দলটি হেরে যায়। শেষ খেলাটি বৃষ্টির কারণে পরিত্যক্ত ঘোষিত হয়। পরবর্তীতে টুয়েন্টি২০ ক্রিকেটে এশিয়া একাদশের কাছে ৩-০ ব্যবধানে পরাজিত হয়। ২০০৭ সালে অনুষ্ঠিত ঐ সিরিজটি টুয়েন্টি২০ আন্তর্জাতিক কিংবা টুয়েন্টি২০ মর্যাদাপ্রাপ্ত হয়নি।
জি কারের লড়াই
আরবীয় ইতিহাস ও সাহিত্যের অনেক ধ্রুপদী রচনায় যি-কারেন লড়াইয়ের কথা বলা হয়েছে। সেগুলোর মধ্যে দীর্ঘতম, কিন্তু অগত্যা সর্বাধিক প্রতিনিধিত্বকারী সংস্করণটি হল বিশর ইবনে মারওয়ান আল-আসাদীর হারব বানি শায়বান মা'আ কিসরা আনুশিরওয়ান (حرب بني شيبان مع كسرى آنوشروان)।
২০২২ অনূর্ধ্ব-১৯ ক্রিকেট বিশ্বকাপ দলীয় সদস্য
আফগানিস্তান
আফগানিস্তানের দল ২০২১ সালের ৪ ডিসেম্বর ঘোষিত হয়।
উগান্ডা
উগান্ডার দল ২০২১ সালের ৭ ডিসেম্বর ঘোষিত হয়।
ফিল্ডিং সীমাবদ্ধতা (ক্রিকেট)
একদিনের ক্রিকেট
ব্যাটসম্যানকে আক্রমণাত্মক খেলা খেলতে উৎসাহিত করার এবং ফিল্ডিং দলকে তাদের সকল ফিল্ডারকে বাউন্ডারিতে সাজানোর মাধ্যমে আত্মরক্ষামূলক ফিল্ডিং করা থেকে বিরত রাখার দ্বৈত লক্ষ্যে একদিনের ক্রিকেটের ইতিহাসে বিভিন্ন নিয়ম প্রয়োগ করা হয়েছে। একদিনের আন্তর্জাতিক ক্রিকেটে প্রয়োগ করা বর্তমান নিয়মগুলি প্রথম পরীক্ষামূলকভাবে ২০০১ সালের জুলাইয়ে প্রবর্তন করা হয়েছিল এবং এটি অন্যান্য কয়েকটি সীমিত ওভারের টুর্নামেন্টেও ব্যবহৃত হয়।
ছেলেদের ফিল্ডিং সীমাবদ্ধতার বৃত্ত
টি-টেন ক্রিকেটে টি-টোয়েন্টির মতোই বিধিনিষেধ রয়েছে তবে তা অর্ধেক সময়ের জন্য। প্রথম ছয় ওভারে বৃত্তের বাইরে কেবল দুইজন ফিল্ডার ফিল্ডিং করতে পারবে।
মেয়েদের ফিল্ডিং সীমাবদ্ধতার বৃত্ত
ইনিংসের বাকি ওভারগুলিতে বহিঃমাঠে সর্বোচ্চ পাঁচজনজন ফিল্ডার রাখা যাবে।
২০২২ অনূর্ধ্ব-১৯ ক্রিকেট বিশ্বকাপ দলীয় সদস্য
পাকিস্তান
পাকিস্তানের দল ২০২১ সালের ২ ডিসেম্বর ঘোষিত হয়। ২০২২ সালের ৬ জানুয়ারি কোভিড-১৯-এ আক্রান্ত হওয়ায় আবদুল ওয়াহিদ বংগলজাই দল থেকে ছিটকে যান। তাঁর বদলি হিসেবে আব্বাস আলিকে দলে নেয়া হয়।
উদ্ধব
উদ্ধব গীতা
উদ্ধব শ্রীকৃষ্ণের একান্ত ভক্ত ও তার পরম সখা হিসেবে প্ৰসিদ্ধ ছিলেন। কিন্তু উদ্ধবেব পক্ষেও বোধগম্য ছিল না কেন শ্রীকৃষ্ণের পক্ষে যদুকুলের আসন্ন পতন রোধ করা সম্ভব নয়। সৃষ্টিকৰ্তা ব্ৰহ্মা ও স্বৰ্গের দেবগণ ভগবান শ্রীকৃষ্ণকে ধরাতে তার দায়-দায়িত্ব সমাপনের পর স্বৰ্গে পুন আগমনের জন্য অনুনয় বিনয় করেছিল।
৩৪তম বাচসাস পুরস্কার
৩৪তম বাচসাস পুরস্কার হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের চৌত্রিশতম আয়োজন। ২০১২ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়।  রানওয়ে শ্রেষ্ঠ চলচ্চিত্রসহ সর্বাধিক ৭টি বিভাগে পুরস্কার অর্জন করে।
মদ এবং গর্ভাবস্থা
বিস্তৃতি
"বিঞ্জ ড্রিংক (অতিরিক্ত মদ পান) এফএএস বা এফএএসডির সরাসরি কারণ। যা বেশ হতাশাজনক, কারণ উন্নত দেশগুলোতে অর্ধেক এবং উন্নয়নশীল দেশে ৮০% অপরিকল্পিত গর্ভধারণ ঘটে। অর্থাৎ, অনেক মহিলা গর্ভাবস্থার প্রাথমিক পর্যায়ে তিনি যে গর্ভবতী তা অজানা থেকে যায় এবং এই গর্ভবতী অবস্থাতেও মদ পান করতে থাকেন।"
৭৭ নং ওয়ার্ড, কলকাতা পৌরসংস্থা
ভূগোল
ওয়ার্ডটি কলকাতা পুলিশের ওয়াটগঞ্জ এবং একবলপুর থানার অধীনস্থ অঞ্চল।
চম্পানের-পাওয়াগড় প্রত্নতাত্ত্বিক উদ্যান
চম্পানের-পাওয়াগড় প্রত্নতাত্ত্বিক উদ্যান  (Champaner-Pavagadh Archaeological Park) গুজরাত রাজ্যের পাঁচমহল জেলায় অবস্থিত। ২০০৪ সালের প্ৰাকৃতিক ডথান হিসেবে ইউনেস্কো বিশ্ব ঐতিহ্যবাহী স্থান এর মৰ্যাদা লাভ করে। এখানে অনেক অখননকৃত প্রত্নতাত্ত্বিক, ঐতিহাসিক এবং জীৱ-সাংস্কৃতিক ঐতিহ্যের সম্পদ রয়েছে। এই মনোরম প্ৰাকৃতিক পরিবেশে অনেক প্ৰাগৈতিহাসিক স্থান আছে। তাৰোপৰি ইয়াত প্ৰাচীন হিন্দু রাজধানী দুৰ্গনগর এবং ষোড়শ শতাব্দীর গুজরাতের রাজধানী,  অষ্টম-চতুৰ্দশ শতাব্দীর মধ্যবৰ্তী সময়ে নিৰ্মিত অনেক অন্যান্য ধ্বংসাবশেষ, দুৰ্গ, প্ৰাসাদ, ধৰ্মীয় স্থাপনা, ধ্বংসপ্ৰাপ্ত আবাসস্থল, কৃষি স্থাপনা, পানীর উৎস ইত্যাদি রয়েছে। পাওয়াগড় পাহাড়ের  চূড়ায় কালিকামাতা মন্দির টি একটি গুরুত্বপূৰ্ণ ধর্মীয় স্থান। এখানে  বছরের সকল সময়ে দৰ্শনাৰ্থীর ভিড় থাকে৷ এই প্ৰত্নতাত্ত্বিক অঞ্চলটি প্ৰাচীন মোগল সাম্রাজ্যর এক অবিকৃত ছবি তুলে ধরে৷
ফরায়েয
ফারায়েয শাস্ত্রের গুরুত্ব ও ফযীলত সংক্রান্ত কিছু দুর্বল হাদীস
ইসলামী শরীয়তে উত্তরাধিকার সম্পত্তির বণ্টন পদ্ধতিকে পরিভাষায় عِلْمُ الْفَرَائِض বা ফারায়েয শাস্ত্র বলা হয়। শরীয়তে عِلْمُ الْفَرَائِض অবশ্যই একটি স্বতন্ত্র গুরুত্বপূর্ণ শাস্ত্র। এ কারণেই عِلْمُ الْفَرَائِض নিজে শেখা এবং অন্যকে শেখানোর গুরুত্ব আছে৷ কিন্তু ইসলামে মিথ্যা এবং অনুমান থেকে সাবধান করা হয়েছে৷ রাসূলুল্লাহ সাল্লাল্লাহু আলাইহি ওয়াসাল্লামের নামে মিথ্যা অপবাদের ব্যাপারে অবশ্যই সাবধান হওয়া উচিত৷
ফরায়েয শাস্ত্রের বিশেষ বৈশিষ্ট্য
ইসলামী উত্তরাধিকা বণ্টন পদ্ধতির একটি অন্যতম বৈশিষ্ট্য হল: শরীয়তে উত্তরাধিকার সম্পত্তিতে শুধুমাত্র আত্মীয়দের অংশ আছে এবং আত্মীয়রা যতক্ষণ জীবিত আছে ততক্ষণ অনাত্মীয় কোন ব্যক্তি মৃতের যতই কাছের হোক তাদের জন্য উত্তরাধিকার সম্পদে কোন অংশ থাকবে না। কিন্তু অনেক ধর্ম এবং মতবাদ এমন আছে যারা মৃতের প্রতিবেশী এবং ঘনিষ্ট বন্ধু-বান্ধবের জন্যও মিরাসের সম্পদের একটি অংশ নির্ধারণ করে থাকে। ফলে প্রকৃত হকদার অনেক আত্মীয়-স্বজন উত্তরাধিকার থেকে বঞ্চিত হয়।
৪র্থ বৈশিষ্ট্য : উত্তরাধিকার সম্পদ পাওয়ার ক্ষেত্রে অগ্রাধিকারের মাপকাঠি হল নিকটাত্মীয়তা; বয়সে বড় হওয়া নয়।
ফারায়েযের বণ্টন-পদ্ধতি
(খ) العَصَبَة বা অবশিষ্টভোগী।
২. স্বামী।
২. স্ত্রী।
দ্য বোম্বে ক্রনিকল
এটি ছিল তার সময়ের একটি গুরুত্বপূর্ণ জাতীয়তাবাদী সংবাদপত্র, এবং একটি অস্থির প্রাক-স্বাধীন ভারতের রাজনৈতিক উত্থানের একটি গুরুত্বপূর্ণ ঘটনাক্রম।
ফরায়েয
ফারায়েযের বণ্টন-পদ্ধতি
(ক) যদি মৃত স্বামীর কোন সন্তান না থাকে তাহলে ১/৪ অংশ (এক চতুর্থাংশ) পাবেন।
(ক) যদি শুধুমাত্র একজন কন্যা থাকে এবং কোন পুত্র না থাকে তাহলে সে সম্পত্তির ১/২ অংশ (অর্ধেক) পাবে।
(খ) আর কন্যা যদি একাধিক থাকে এবং কোন পুত্র না থাকে তাহলে সবাই ২/৩ অংশ (দুই তৃতীয়াংশ) পাবে।
(ক) যদি মৃত ব্যক্তির পুত্র-কন্যা, পিতা-ভাই কেউ জীবিত না থাকে এবং আপন বোন শুধুমাত্র একজন থাকে তাহলে বোন আসহাবুল ফুরুয হিসেবে সম্পত্তির  ১/২ অংশ (অর্ধেক) পাবে।
(ছ) আর যদি উল্লেখিত অবস্থায় মৃত ব্যক্তির কোন পুরুষ ওয়ারিশ জীবিত থাকে তাহলে বৈমাত্রিয় বোনেরা বঞ্ছিত হবে।
(খ) আর যদি মৃত ব্যক্তির পিতা জীবিত থাকে তাহলে দাদী বঞ্চিত হবে কিন্তু নানী যথারীতি ১/৬ অংশ (এক ষষ্ঠাংশ) পাবে।
নিবেদিতা নাগ
সম্মাননা
ভাষা আন্দোলনে ও বাংলাদেশের মুক্তিযুদ্ধের অবদানের জন্য বাংলাদেশ সরকার যথাক্রমে ২০০০ খ্রিস্টাব্দে ভাষা সৈনিক' সম্মাননা এবং ২০১২ খ্রিস্টাব্দে রাষ্ট্রীয় সম্মাননা'' প্রদান করে।
১১৩৮-এর আলেপ্পো ভূমিকম্প
বিবরন
সবচেয়ে মারাত্মক ক্ষতিগ্রস্ত হয়েছিল হারেম অঞ্চল, যেখানে ক্রুসেডাররা একটি বিশাল দুর্গ তৈরি করেছিল। সূত্রগুলি ইঙ্গিত দেয় যে দুর্গটি ধ্বংস হয়েছিল এবং চার্চ নিজেই ধসে পরেছিল। মুসলমানদের দখলে থাকা আথারিব দুর্গ ধ্বংস হয়ে যায়। দুর্গটিও ভেঙে ৬০০ দুর্গ প্রহরী মৃত্যুবরণ করেছিল। যদিও গভর্নর এবং কিছু কর্মকর্তা বেঁচে ছিলেন এবং তারা পালিয়ে যান মোসুলে। যুদ্ধের বাহিনী দ্বারা ইতোমধ্যে জয় করা জারাডনা শহরটি সম্পূর্ণরূপে ধ্বংস হয়েছিল, যেমনটি ছোট শিহ দুর্গ ধ্বংস হয়ে গিয়ে ছিল।
মিষ্টি হাব
মিষ্টি হাব হল পশ্চিমবঙ্গ রাজ্যের বিভিন্ন ধরনের মিষ্টির প্রচারের জন্য পশ্চিমবঙ্গ সরকার দ্বারা প্রতিষ্ঠিত একটি ক্ষুদ্র, ছোট ও মাঝারি উদ্যোগ। এখানে পশ্চিমবঙ্গ রাজ্যের প্রখ্যাত মিষ্টি নির্মাতা ও বাংলার বিভিন্ন অঞ্চলের ঐতিহ্যবাহী প্রস্তুতকারকদের দ্বারা তৈরি মিষ্টি পাওয়া যায়। এটি নিউ টাউনের ইকো পার্কের ৩ নং প্রবেশদ্বারের কাছে অবস্থিত।
২০১৪ আইসিসি বিশ্ব টুয়েন্টি২০ স্কোয়াড
🇦🇫 [[afghanistan]]
{| border="0" style="width:100%;"
🇳🇵 [[nepal]]
কোচ: পুরবুদু দাসানায়াকে
{| border="0" style="width:100%;"
🇮🇪 [[ireland]]
কোচ: ফিল সিমন্স {| border="0" style="width:100%;"
🇳🇱 [[netherlands]]
কোচ: পিটার ড্রিনেন
🇿🇦 [[south africa]]
কোচ: রাসেল ডোমিঙ্গো
শেখ মুজিবুর রহমান
জন্ম
শেখ মুজিবুর রহমান ১৯২০ খ্রিষ্টাব্দের ১৭ই মার্চ (৩রা চৈত্র ১৩২৭ বঙ্গাব্দ) রাত ৮টায় তৎকালীন ব্রিটিশ ভারতের বেঙ্গল প্রেসিডেন্সির অন্তর্ভুক্ত ফরিদপুর জেলার গোপালগঞ্জ মহকুমার পাটগাতি ইউনিয়নের বাইগার নদী তীরবর্তী টুঙ্গিপাড়া গ্রামে জন্মগ্রহণ করেন। তিনি শেখ বংশের গোড়াপত্তনকারী শেখ বোরহানউদ্দিনের বংশধর। তার বাবা শেখ লুৎফুর রহমান গোপালগঞ্জ দায়রা আদালতের সেরেস্তাদার বা হিসাব সংরক্ষণকারী ছিলেন এবং তার মা সায়েরা খাতুন। চার কন্যা এবং দুই পুত্রের মধ্যে তিনি ছিলেন তৃতীয়। শেখ মুজিবুর রহমানের বড় বোনের নাম ফাতেমা বেগম, মেজ বোন আছিয়া বেগম, সেজ বোন হেলেন ও ছোট বোন লাইলী এবং তার ছোট ভাইয়ের নাম শেখ আবু নাসের।
তার নানা শেখ আবদুল মজিদ তার নামকরণ করেন “শেখ মুজিবুর রহমান”। তার ছোটবেলার ডাকনাম ছিল “খোকা”। ছোটবেলা থেকেই তিনি মানুষের প্রতি সহমর্মী স্বভাবের অধিকারী ছিলেন। দুর্ভিক্ষের সময় নিজের গোলা থেকে ধান বিতরণ করতেন। সমিতি করে অন্যদের কাছ থেকে ধান-চাল সংগ্রহ করে গরিব ছাত্রদের মধ্যে বিলি করতেন।
আগরতলা ষড়যন্ত্র মামলা
সেনাবাহিনী কর্তৃক আটক হয়ে দুই বছর জেলে থাকার পর ১৯৬৮ খ্রিষ্টাব্দের ৩রা জানুয়ারি পাকিস্তান সরকার শেখ মুজিবসহ ৩৫ জন বাঙালি সামরিক ও সিএসপি কর্মকর্তার বিরুদ্ধে একটি মামলা দায়ের করে যা ইতিহাসে আগরতলা ষড়যন্ত্র মামলা নামে সুপরিচিত। ৬ই জানুয়ারি ১৯৬৮ খ্রিষ্টাব্দে ২ জন সিএসপি অফিসারসহ ২৮ জনকে জাতীয় স্বার্থবিরোধী ষড়যন্ত্রে লিপ্ত থাকার অভিযোগে গ্রেফতার করা হয়। তৎকালীন পাকিস্তান সরকার এই ষড়যন্ত্রকে “আগরতলা ষড়যন্ত্র” নামে অভিহিত করে। এই অভিযোগে ১৮ই জানুয়ারি ১৯৬৮ খ্রিষ্টাব্দে শেখ মুজিবুর রহমানকে গ্রেফতার করা হয়। মামলায় পাকিস্তান দণ্ডবিধির ১২১ ও ১৩১ ধারা অনুসারে উল্লেখ করা হয়েছিল যে, শেখ মুজিবসহ এই কর্মকর্তারা ভারতের ত্রিপুরা অঙ্গরাজ্যের অন্তর্গত আগরতলা শহরে ভারত সরকারের সাথে এক বৈঠকে পূর্ব পাকিস্তানকে বিচ্ছিন্ন করার ষড়যন্ত্র করেছে। এতে শেখ মুজিবকে এক নম্বর আসামি করা হয় এবং পাকিস্তান বিভক্তিকরণ ষড়যন্ত্রের মূল হোতা হিসেবে আখ্যায়িত করা হয়। অভিযুক্ত সকল আসামিকে ঢাকা সেনানিবাসে অন্তরীণ করে রাখা হয়।
৭০-এর সাধারণ নির্বাচন
থাম্ব|220px|৭০-এর সাধারণ নির্বাচনের প্রচারণায় শেখ মুজিব
কারামুক্তি ও স্বদেশ প্রত্যাবর্তন
থাম্ব|220 px|শেখ মুজিবুর রহমান
সংবিধান প্রণয়ন
স্বদেশ প্রত্যাবর্তনের পরপরই শেখ মুজিবুর রহমান তার অন্তর্বর্তী সংসদকে একটি নতুন সংবিধান রচনার দায়িত্ব দেন। ১৯৭২ খ্রিষ্টাব্দের ১৪ই ডিসেম্বর বাংলাদেশের প্রথম সংবিধানে শেখ মুজিব স্বাক্ষর করেন। ১৫ই ডিসেম্বর শেখ মুজিব সরকার মুক্তিযোদ্ধাদের রাষ্ট্রীয় খেতাব প্রদানের ঘোষণা দেন। ১৬ই ডিসেম্বর থেকে নতুন সংবিধান কার্যকর করা হয়। রাষ্ট্রবিজ্ঞানী রওনক জাহানের মতে, ‘শেখ মুজিবুর রহমানের রাজনৈতিক চিন্তাধারার চারটি বৈশিষ্ট্য হলো, বাঙালি জাতিসত্তা, সমাজতন্ত্র, জনসম্প্রীতি এবং অসাম্প্রদায়িকতা। সংবিধানের চারটি মূলনীতি–জাতীয়তাবাদ, সমাজতন্ত্র, গণতন্ত্র ও ধর্মনিরপেক্ষতার মাধ্যমে চারটি বৈশিষ্ট্যের বহিঃপ্রকাশ ঘটে। এই চারটি মূলনীতিকে একসাথে মুজিববাদ হিসেবে আখ্যায়িত করা হয়।’
নবরাষ্ট্র পুনর্গঠন
কৃষি উৎপাদন বৃদ্ধির জন্য যুগান্তকারী পদক্ষেপ নেয়া হয়। ১০০ বিঘার বেশি জমির মালিকদের জমি এবং নতুন চর বিনামূল্যে ভূমিহীন কৃষকদের মধ্যে বণ্টন করা হয়। গ্রাম বাংলার ঋণে জর্জরিত কৃষকদের মুক্তির জন্য তিনি “খাই-খালাসী আইন” পাশ করেন। গ্রাম বাংলায় বিদ্যুৎ সরবরাহ ও শিল্প-কৃষি উৎপাদনের জন্য পল্লী বিদ্যুৎ উন্নয়ন বাের্ড প্রতিষ্ঠা করেন। শেখ মুজিবুর রহমান স্থানীয় সরকারগুলোতে গণতন্ত্রায়নের সূচনা করেন। তিনি ইউনিয়ন পরিষদ, পৌরসভায় প্রত্যক্ষ ভােটে চেয়ারম্যান ও ভাইস চেয়ারম্যান নির্বাচনের ব্যবস্থা করেন। এর ফলে প্রশাসনে জনগণ সরাসরি অংশগ্রহণের সুযোগ লাভ করে। ১৯৭৩ খ্রিষ্টাব্দের ফেব্রুয়ারি নাগাদ ১৩ মাসে ১০ কোটি টাকা তাকাবি ঋণ বণ্টন, ৫ কোটি টাকার সমবায় ঋণ প্রদান, কৃষিক্ষেত্রে আমূল পরিবর্তন, ১০ লাখ বসতবাড়ি নির্মাণ, চীনের কয়েক দফা ভেটো সত্ত্বেও জাতিসংঘের সদস্যপদ লাভ, ৩০ কোটি টাকার ত্রাণসামগ্রী বিতরণ, ২রা ফেব্রুয়ারি থেকে মিত্রবাহিনীর সৈন্য প্রত্যাবর্তন শুরুসহ দেশের সাধারণ মানুষের মুক্তির লক্ষ্যে শেখ মুজিব বিশাল কর্মযজ্ঞের আয়ােজন করেন। মুজিব শতাধিক পরিত্যক্ত শিল্পপ্রতিষ্ঠান ও কোম্পানি রাষ্ট্রীয়করণ করেন এবং ভূমি ও মূলধন বাজেয়াপ্ত করে ভূমি পুনর্বণ্টনের মাধ্যমে কৃষকদের সাহায্যের উদ্যোগ গ্রহণ করেন। মুক্তিযুদ্ধকালে ভারতে আশ্রয়গ্রহণকারী প্রায় ১ কোটি শরণার্থীর পুনর্বাসনের জন্য বড় ধরনের পদক্ষেপ নেয়া হয়। এরফলে, অর্থনৈতিক সঙ্কটের অবসান হতে শুরু করে এবং সমূহ দুর্ভিক্ষ এড়ানো সম্ভব হয়। এছাড়াও তিনি প্রাথমিক শিক্ষা, খাদ্য, স্বাস্থ্য, পানি ও বিদ্যুৎ সরবরাহ নিশ্চিতকল্পে রাষ্ট্রীয় কর্মকাণ্ডের বিস্তৃতি ঘটান। শেখ মুজিবের নির্দেশে ১৯৭৫ খ্রিষ্টাব্দের ২১শে জুন সকল মহকুমাকে জেলায় উন্নীত করে পূর্বের ১৯টি বৃহত্তর জেলার স্থলে ৬১টি জেলা সৃষ্টি করা হয়। ১৬ই জুলাই শেখ মুজিব ৬১ জেলার প্রতিটির জন্য একজন করে গভর্নর নিয়োগ দেন।
প্রতিক্রিয়া ও বিচার
১৯৯৭ খ্রিষ্টাব্দে বিচারক কাজী গোলাম রসুল শেখ মুজিব হত্যার বিচারের এজলাস গঠন করেন। ১৯৯৮ খ্রিষ্টাব্দে ১৫ জন আসামিকে মৃত্যুদণ্ড দেওয়া হয়। ২০০১ খ্রিষ্টাব্দে রায়ের বিরুদ্ধে কৃত আপিলে হাইকোর্টের দুইটি বেঞ্চ ভিন্ন ভিন্ন রায় দেয়। ফলে ২০০২ খ্রিষ্টাব্দে মামলাটি তৃতীয় বেঞ্চে পাঠানো হয় এবং সেখানে ১২ জনের মৃত্যুদণ্ডাদেশ বহাল থাকে। ২০০৯ খ্রিষ্টাব্দে এ বিচারের চূড়ান্ত রায় ঘোষিত হয়। ২০১০ খ্রিষ্টাব্দের ২৮শে জানুয়ারি সৈয়দ ফারুক রহমানসহ ৫ জন আসামিকে ফাঁসিতে ঝুলিয়ে মৃত্যুদণ্ড কার্যকর করা হয়। ২০২০ খ্রিষ্টাব্দের ৭ই এপ্রিল অন্যতম আসামি আব্দুল মাজেদকে ভারত থেকে বাংলাদেশে এনে গ্রেফতার করা হয় এবং ১২ই এপ্রিল তার মৃত্যুদণ্ডাদেশ কার্যকর করা হয়।
ব্যক্তিগত জীবন ও পরিবার
থাম্ব|150px|মুজিব ও তার স্ত্রী বেগম ফজিলাতুন্নেছা
শেখ মুজিবুর রহমানের নামে নামকরণ
বাংলাদেশ ফুটবল ফেডারেশন “বঙ্গবন্ধু গোল্ড কাপ” নামে একটি আন্তর্জাতিক ফুটবল টুর্নামেন্ট আয়োজন করে। মুজিব বর্ষ উপলক্ষে ২০২০ খ্রিষ্টাব্দ থেকে ক্রিকেট টুর্নামেন্ট বাংলাদেশ প্রিমিয়ার লীগকে (বিপিএল) “বঙ্গবন্ধু বিপিএল” নামে আয়োজনের সিদ্ধান্ত নেয় বাংলাদেশ ক্রিকেট বোর্ড। এছাড়াও মুজিব বর্ষ উপলক্ষে শেখ মুজিবের নামে ২০২০ খ্রিষ্টাব্দের বাংলাদেশ গেমসের ৯ম আসরের নামকরণ “বঙ্গবন্ধু বাংলাদেশ গেমস” করা হয়। তবে করোনাভাইরাস মহামারির কারণে বাংলাদেশ অলিম্পিক অ্যাসোসিয়েশন গেমস স্থগিত ঘোষণা করে।
মার্চেন্ট আইভরি প্রডাকশন্স
জেমস আইভরি
জেমস আইভরি মার্চেন্ট আইভরি প্রডাকশন্সের চলচ্চিত্র পরিচালনার জন্য সুপরিচিত। মার্চেন্ট আইভরি একত্রে কাজের মধ্যে তিনি তিনটি একাডেমি পুরস্কারের মনোনয়ন লাভ করেন, কিন্তু কোনটি জিততে পারেন্নি। তিনি তার প্রথম একাডেমি পুরস্কার লাভ করেন ৮৯ বছর বয়সে কল মি বাই ইওর নেম চলচ্চিত্রের চিত্রনাট্যের জন্য। তিনি লেখনীর জন্য একাডেমি পুরস্কার বিজয়ী বয়োজ্যেষ্ঠ ব্যক্তি।
বার্নি, তাসমানিয়া
পরিবহন
বার্নি বিমানবন্দরটি বার্নি শহর থেকে ২০ মিনিটের দূরত্বে সংলগ্ন শহর উইনইয়ার্ডে অবস্থিত।
জলবায়ু
বার্নিতে বাৎসরিক বৃষ্টিপাতের পরিমাণ গড়ে ৯৯৪ মিমি। বেশিরভাগসময় মে থেকে অক্টোবর পর্যন্ত শীতল মাসগুলিতে বৃষ্টি হয়। গ্রীষ্মের উষ্ণতম এবং শুষ্ক তম দিনগুলিতে ৩০ ° সেন্টিগ্রেড পর্যন্ত তাপমাত্রাসহ ধারাবাহিক রোদ এবং কেবল মাঝে মাঝে বৃষ্টিপাত হয়। জানুয়ারি থেকে মার্চ পর্যন্ত প্রায় প্রতিদিন সর্বোচ্চ তাপমাত্রা ধাকে ২০-২৫ ° সেন্টিগ্রেড।